PIKAOHJE PRS

PRS-äänitysohjelma Plextalk Recording Software

Näkövammaisten liitto ry

Päivitetty 3/2022

# Uuden julkaisun aloittaminen

* Avaa PRS-ohjelma.
* Valitse New.
* Valitse äänitysmuodoksi PCM44.1 kHz Mono. Äänitystiedostojen muodoksi tulee wav.
* Valitse kohde-kansio ja anna kansiolle lehden nimi ja tallenna. Kansion nimeen vain kirjaimia, numeroita tai alaviiva. Ei välilyöntiä.
* Create the folder? Vastaa tähän OK.
* Anna julkaisun pakolliset tiedot. Julkaisun nimi on tärkeä kirjoittaa oikein. Vaihda kieleksi suomi!

# Julkaisun nimi ja Title

Book information -ikkunassa (valikkorivi 🡪 Option 🡪) pakollinen Title-tieto on tärkeä antaa oikeassa muodossa. Cd-levyllä nimi kuuluu, kuten se on luettu, mutta verkkoversiossa joidenkin uudempien Daisy-soittimien syntetisaattori tai mobiilisovellukset lukevat julkaisun nimen Title-kentästä.

Nimen tulisi olla muotoa ”Julkaisun nimi” numero/vuosi.

Esim. Hämeen Sanomat 1/2017.

Kauttaviivan jälkeen EI saa olla välilyöntiä, muuten puhesyntetisaattorilla luettu julkaisun nimen vuosi luetaan tuhannesosaksi.

(Jos julkaisulla ei ole numeroa, laita nimen perään päivämäärä muotoa pp.kk.vvvv).

Julkaisun tietoja voi täydentää myöhemminkin valikkorivin kautta Option – Book information tai painamalla Ctrl + i.

# Äänittäminen

1. Paina näppäintä F8, koeäänitys (Test-tila) käynnistyy. Puhenäytettä antaessasi palkkien olisi hyvä nousta suurin piirtein oranssille alueelle.
2. Paina toistamiseen F8, varsinainen äänitys alkaa. Näkymän alaosaan, fraasien alapuolelle tulee näkyviin tilaksi REC.  
   (Jos tilana näkyy Pause, äänitysasetuksissa on muutettava Timing of start recording -kohdan valinnaksi Press of record key).
3. **HUOM!** Lue julkaisun otsikko siten, että siihen tulee vain julkaisun nimi, numero ja vuosi ja siitä tulee vain **yksi fraasi**, jonka on oltava ensimmäinen. Samalla se on myös **ensimmäinen jakso**. Esim. ”Hämeen Sanomat numero 1 2017”.

Kuuntelulaite tulkitsee 1. fraasin koko **julkaisun nimeksi**, joten sen tulee olla lyhyt. Kuulija tietää heti mistä julkaisusta on kyse, jos cd-levyllä on useita julkaisuja. Samalla tavalla paperilehdissä on vain lehden nimi ja päiväys.

Älä aloita tervehdyksellä tai vastaavalla, vaan laita sellaiset vasta toiseen jaksoon. **Tarkista**, ettei ensimmäinen fraasi jää tyhjäksi, muuten cd-levylle ei tule julkaisun nimeä lainkaan. Kuulija saattaa luulla, että cd-levy on tyhjä. (Usein ensimmäinen fraasi voi olla pelkkää hengitystä).

1. Välilyönti-näppäin keskeyttää äänityksen.
2. Siirry hiirellä tai näppäimistön nuolinäppäimillä **seuraavan jakson** numero 2 kohdalle. Paina kahdesti F8-näppäintä, jatkaaksesi äänitystä. Jatka jaksoja näin. (Julkaisussa pitää olla useita 1-tason jaksoja, jotta kuulija voi selata julkaisua Daisy-soittimella tai mobiilisovelluksilla).
3. Voit kuunnella koko aineiston sijoittamalla hiiren kursorin ylimmän jakson kohdalle ja painamalla F5-näppäintä. Yksittäisen jakson tai fraasin voit kuunnella klikkaamalla sitä hiirellä tai valitsemalla sen nuolinäppäimillä.
4. Jäsentele otsikot eri tasoille hiirellä keskiosan kuvakkeista Level up/down. Näppäimillä vaihdat tasoja kätevästi painamalla Shift + F11 (alemmalle tasolle) tai F11 (ylempi taso). Julkaisussa tulee olla useita 1-tason otsikoita. Olisi hyvä, jos tasoja on 2, jotta kuulija hyötyy soittimensa selailuominaisuuksista. Esim. lehden pääotsikot tasolla 1 ja artikkelit tasolla 2.
5. Nimeä otsikot eli kirjoita Heading-sanan tilalle otsikko. Jakson äänittämisen jälkeen paina jakson = Headingin kohdalla Enter ja maalaa Property-ikkunassa sana Heading. Kirjoita sen päälle sopiva otsikko, esim. artikkelin nimi/aihe. Älä käytä erikoismerkkejä kuten &, < tai >.

HUOM! Uudemmat lukusovellukset tietokoneille ja mobiililaitteille ja Daisy-soittimet käyttävät Heading-tietoa, jotta kuulija voi selailla julkaisua ja valita haluamansa otsikon tai artikkelin. Nimeäminen helpottaa myös aineiston käsittelyä, kun äänität julkaisua.

# Äänityksen jälkeen viimeistely

* Tee Build book -toiminnolla julkaisulle Daisy-rakenne (se lisää smillit ja muut tarvittavat tiedostot) joko hiirellä valikkorivin kautta Tool – Build book tai näppäimillä Ctrl + B.
* Tee Audio export –toiminnolla äänitiedostojen muunnos mp3-muotoon valikkorivillä Tool – Audio Export. Valitse pakkausmuodoksi ’mp3 64k Mono’.